**Goodyear præsenterer sommerens dækportefølje**

**Goodyears sommerdæk passer til alt fra små citybiler til SUV’er og 4x4-køretøjer**

Forud for sommersæsonen præsenterer Goodyear et bredt udvalg af sommerdæk. Porteføljen omfatter EfficientGrip Compact, som er udviklet til små biler, det testvindende EfficientGrip Performance og det nye ultra-high performance-dæk Eagle F1 Asymmetric 3. EfficientGrip SUV og Eagle F1 Asymmetric SUV fås til SUV'er og 4x4-køretøjer.

**EfficientGrip Compact – højteknologi til små biler med C/B-klassificering i EU's dækmærkning**
Dækmønstret i standarddækket EfficientGrip Compact reducerer mængden af vand foran dækket og minimerer derved risikoen for akvaplaning. Store skulderblokke giver bedre sidegreb og dermed bedre køreegenskaber i svingene. Dækket er fem procent lettere end forgængeren, hvilket medfører en lavere rullemodstand. EfficientGrip Compact fås i 26 dimensioner fra 13 til 15 tommer, og det er specialdesignet til små citybiler. De fleste af dimensionerne har EU-mærkning B for vådgreb og C for rullemodstand.

**EfficientGrip Performance – vinder af flere test med markedsførende performance**
High performance-dækket EfficientGrip Performance giver en god kørekomfort og et lavere brændstofforbrug. Under det internationale motorshow i Genève sidste år, præsenterede Goodyear otte nye AA-dimensioner, og Goodyear var hermed den producent, der havde fleste AA-dimensioner på markedet. De nye AA-dimensioner supplerer det eksisterende BA-sortiment, der består af 42 EfficientGrip Performance-dimensioner, som allerede er tilgængelige på markedet. I Europa, Mellemøsten og Afrika har dækket majoriteten af B/A-klassificeringer efter EU’s dækmærkningssystem.

De innovative tredimensionale mønsterblokke øger dækkets kontakt med vejen under bremsning på grund af den såkaldte ActiveGrip-teknologi. To forskellige gummiblandinger sørger for den perfekte balance mellem vådgreb og rullemodstand. EfficientGrip Performance har vundet mange test, siden det blev lanceret. Fornylig, sidste år, blev EfficientGrip Performance vinder i Aftonbladet Bil, Teknikens Värld og ADAC[[1]](#endnote-1).

EfficientGrip Performance leveres som originaludstyr til BMW X1, BMW 2-series Active Tourer, Mercedes Benz C-class, VW Golf, Mini Cooper. EfficientGrip Performance fås i 71 dimensioner fra 14 til 18 tommer.

**Eagle F1 Asymmetric 3 – Nyt ultra-high performance-dæk med en testvindende forhistorie**
Goodyear offentliggør deres nye sommerdæk, Eagle F1 Asymmetric: Ultra high performance-dækket med kortere bremselængde på våd og tør vej, som giver bilisterne større kontrol og mere køreglæde. Eagle-familiens testsejre og OE-banerekorder gør dækket til Goodyears premiumtilbud med fremragende bremseegenskaber, styreegenskaber og kontrol på både tør og våd vej.

Den uafhængige benchmarktest, som Goodyear bestilte fra TÜV Süd, bekræfter dækkets væsentligste fordele. Resultaterne viser, at Goodyear Eagle F1 Asymmetric 3 har en 2,6 meter kortere bremselængde (9 % bedre performance) end gennemsnittet hos tre førende konkurrenter. Bremselængden på tør vej er 1,3 meter kortere (4 % bedre performance), og Goodyear Eagle F1 Asymmetric 3 er 4 % bedre i håndtering på våd vej end gennemsnittet for tre førende konkurrenter. Resultaterne viser også en 10,9 % bedre rullemodstand end gennemsnittet for tre førende konkurrenter[[2]](#endnote-2).

Eagle F1 Asymmetric 3 leveres som originaludstyr til Jaguar XF, Mercedes Benz E-Class.

Det nye Goodyear Eagle F1 Asymmetric 3 har været i handlen i 41 dimensioner fra 17 til 20 tommer fra begyndelsen af december 2015. Sortimentet suppleres med de fleste dimensioner i marts 2016.

**EfficientGrip SUV – Forbedret grønt dæk, der ikke går på kompromis med sikkerhed eller performance**

EfficientGrip SUV er specialdesignet til SUV og 4x4-køretøjer. Dækkets brændstofbesparende teknologi giver et lavere brændstofforbrug og lavere CO2-udslip. EfficientGrip SUV passer til en lang række SUV’er og 4x4-køretøjer, fra de største modeller til standardstørrelserne og små SUV’er. EfficentGrip SUV sigter efter at opfylde markedets stigende behov for lavere miljøpåvirkning uden at gå på kompromis med performance eller sikkerhed. Dækket har en ti procent lavere rullemodstand og en seks procent lavere bremselængde i vådt føre sammenlignet med konkurrenterneiv. Sidste år blev EfficientGrip SUV desuden testvinder i det tyske Auto Bild Allrad og Auto Zeitung .

EfficientGrip SUV leveres som originaludstyr til Range Rover Evoque, Audi Q3, Honda CR-V, Nissan Qashqai, Jeep Renegade. EfficientGrip SUV fås i 23 dimensioner fra 16 til 19 tommer.

**Eagle F1 Asymmetric SUV – giver ultra-performance til SUV’er og 4x4-køretøjer**
Eagle F1 Asymmetric SUV er et ultra high-performance-dæk, der målrettet reducerer støj for at give en mere komfortabel køreoplevelse. Active Corner Grip-teknologi og et avanceret gummimateriale giver maksimal vejgreb og stabilitet. Det asymmetriske dækmønster leder vandet bort og forhindrer akvaplaning. Slidbanen optimerer kontakten med vejen og giver bedre håndtering på våde veje. Eagle F1 Asymmetric SUV leveres som originaludstyr til Range Rover, Range Rover Sport, Audi Q7, BMW X5, VW Touareg. Eagle F1 Asymmetric SUV fås i 14 dimensioner fra 17 til 21 tommer.

1. [↑](#endnote-ref-1)
2. Om Goodyear
Goodyear er en af verdens største dækproducenter. Goodyear beskæftiger omkring 66.000 personer og har 49 produktionssteder i 22 lande verden over. Virksomhedens to innovationscentre i Akron, Ohio og Colmar-Berg i Luxembourg arbejder målrettet på at udvikle state-of-the-art-produkter og tjenester, der sætter standarden for teknologi og performance i industrien. For yderligere oplysninger om Goodyear og virksomhedens produkter, se [www.goodyear.com/corporate](http://www.goodyear.com/corporate). [↑](#endnote-ref-2)